Jay Rand

Jay J. Rand, II (født 4. mars 1950 i Lake PlacidSports Reference: Jay Rand  (olympiaresultater, besøkt 27. juni 2017)) er en amerikansk tidligere skihopper som konkurrerte internasjonalt i årene 1968-1978.

I OL i 1968 ble han nummer 35 i storbakken i Saint-Nizier og nummer 42 i normalbakken i Autrans. Han fikk 30. plass i universiaden i Rovaniemi i 1970Adam Kwieciński: Jey Rand  (hoppresultater, besøkt 27. juni 2017) og ble samme år nasjonal studentmester (NCAA-mester)Eastern Ski Jumping & Nordic Combined Foundation, Inc.: NCAA Champions Ski Jumping 1954-1980  (besøkt 27. juni 2017) som representant for University of Colorado. Det ble 37. plass i VM i skiflyging i Oberstdorf 1973. Rand ble nummer 59 sammenlagt i den tysk-østerrikske hoppuka 1973/74. I ski-VM i Falun 1974 ble han nummer 33 i normalbakken og 52 (av 60 deltakere) i storbakken.

Etter at han la opp som skihopper, var Jay Rand i mange år sjef for hoppanlegget MacKenzie Intervale Ski Jumping Complex i Lake Placid, og deretter for Whiteface Mountain Ski Area. Han har også vært leder for New York Ski Educational FoundationSnoCountry Ski Areas Association: Olympic ‘Rings’ Back At Lake Placid: Weibrecht-Rand Marriage Sept. 2  (24. august 2012, besøkt 27. juni 2017) og kommentert skihopping på TV-kanalen ABC.The Paley Center for Media: Olympic Winter Games, the XIV {1984 Sarajevo Olympics} {1984/02/12}, part 6 (TV) (besøkt 27. juni 2017) Han ble valgt inn i The American Ski Jumping Hall of Fame i 2008.The American Ski Jumping Hall of Fame - Inductees  (besøkt 27. juni 2017)

Jay Rand er svigerfar til alpinisten Andrew Weibrecht. Jays far med samme navn var også skihopper, på godt nasjonalt nivå.Harold "Cork" Anson: Jumping through time - A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3 (s. 85-86, 183)

 Referanser 

 Eksterne lenker 


Kategori:Skihoppere fra USA
Kategori:Deltakere for USA under Vinter-OL 1968
Kategori:Skihoppere under Vinter-OL 1968
Kategori:Personer fra Lake Placid